
 SOCIALINIŲ IŠMOKŲ IR KOMPENSACIJŲ SKYRIAUS
 VYRESNIOJO SPECIALISTO  
PAREIGYBĖS APRAŠYMAS

I SKYRIUS
PAREIGYBĖ

1. Socialinių išmokų ir kompensacijų skyriaus (toliau – Skyrius) vyresniojo specialisto pareigybė priklauso specialistų pareigybių grupei.
2.  Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus:
3.1. turėti ne žemesnį kaip aukštąjį universitetinį socialinio darbo studijų krypties išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį socialinio darbo studijų krypties išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
3.2. žinoti ir gebėti taikyti profesinės etikos principus, bendravimo su asmenimis (šeimomis), patiriančiomis socialinę riziką ar krizines situacijas, ypatumus; 
3.3. būti susipažinęs su teisės aktais, reglamentuojančiais socialinių išmokų ir kompensacijų, piniginės socialinės paramos skyrimą ir mokėjimą, administracinių nuobaudų – viešųjų darbų – vykdymą;
3.4. mokėti dokumentų rengimą ir tvarkymą reglamentuojančias taisykles;
3.5. mokėti dirbti  MS Office programiniu paketu.
 

III SKYRIUS
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas vykdo šias funkcijas:
4.1. planuoja ir atlieka piniginės socialinės paramos, socialinių išmokų gavėjų ar pareiškėjų, buities ir gyvenimo sąlygų patikrinimus jų gyvenamojoje vietoje bei jiems nuosavybės teise priklausančiuose nekilnojamojo turto objektuose;
4.2. apsilankymo pas asmenis metu kokybiškai ir tiksliai užpildo bei pasirašo nustatytos formos Buities ir gyvenimo sąlygų patikrinimo aktą;
4.3. tikrinimo metu vizualiai vertina ir akte fiksuoja realias pareiškėjo gyvenimo sąlygas, turimą turtą, užimtumą bei kitas objektyvias aplinkybes, galinčias turėti įtakos teisės į socialinę paramą atsiradimui ar jos ribojimui;
4.4. prireikus, teisės aktų nustatyta tvarka renka papildomą informaciją iš kitų šaltinių, bendradarbiauja su seniūnijų darbuotojais, socialiniais darbuotojais ar kitais specialistais, siekiant objektyviai įvertinti asmens (šeimos) situaciją;
4.5. užtikrina tikrinamų asmenų privatumą, konfidencialios informacijos bei asmens duomenų saugumą pagal Bendrojo duomenų apsaugos reglamento (BDAR) reikalavimus;
4.6. vyksta į pareiškėjų, negalinčių atvykti į skyrių, gyvenamąsias vietas, ir naudodamasis  įstaigos suteiktomis techninėmis priemonėmis, užtikrina prašymų piniginei socialinei paramai ir tikslinėms kompensacijoms gauti nuotolinį pateikimą;
4.7. nukreipia asmenis pas viešųjų darbų organizatorių dėl administracinių nuobaudų- viešųjų darbų atlikimo;
4.8.  kiekvieną mėnesį surenka ataskaitas iš įstaigų apie administracinės nuobaudos – viešųjų darbų atlikimą, jas apibendrina ir pateikia duomenis nutarimą dėl jų atlikimo išdavusiai įstaigai;  
     4.9. rengia asmenims pranešimus apie paskirtos tikslinės kompensacijos skyrimo termino pabaigą;
     4.10. tvarko Skyriaus archyvą:
     4.10.1. organizuoja Skyriaus dokumentų perdavimą archyviniam saugojimui;
     4.10.2. vykdo reikalingų bylų paiešką archyve ir laikiną jų išdavimą skyriaus darbuotojams;
     4.10.3. organizuoja dokumentų, kurių saugojimo terminas pasibaigęs, atrinkimą ir naikinimą;
     4.11. vykdo kitus su pareigybės funkcijomis ir Skyriaus veikla susijusius nenuolatinio pobūdžio Skyriaus vedėjo pavedimus.

